钦定古今图书集成/方舆汇编/职方典/第1396卷 > 《广西诸夷》
## 钦定古今图书集成/方舆汇编/职方典/第1396卷 > 《广西诸夷》

岭南右偏，土瘠民犷，视东道特异。诸夷窟穴盘绕其
间，左黔右郁，荔浦东西残破不可言，大藤峡险深尤
甚。成化中，诛锄极惨。近复跨江倚山，出没剽夺，田宁、
梧、浔诸境，卒不能扼刷。桂林之北，六峒为糵，则北连
武冈；柳庆之西，八寨尚存，则东道怀远。府江上下，半
为夷巢，寇窃无虚日。右江岑氏，猛贼虽诛，馀孽尚在。
三卢再叛，思田更强。姚镆剿则黩兵，守仁抚则纳侮。
恐数年之间，复烦经略尔。